
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1056 

26 Ιουλίου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Συμπληρωματική κατανομή ποσού 10.000.000,00 € 
από τους Κεντρικούς Αυτοτελείς Πόρους των Δή¬ 
μων και Κοινοτήτων, για το έτος 2005. 1 

Κριτήρια και διαδικασία κατανομής στις Νομαρχιακές 
Αυτοδιοικήσεις, των εσόδων από τους Κεντρικούς 
Αυτοτελείς Πόρους, τα οποία προορίζονται προς 
κάλυψη δαπανών Β' εξαμήνου έτους 2005 αυτών, 
για επενδύσεις καθώς και για τη βελτίωση, συντή¬ 
ρηση και αποκατάσταση του οδικού δικτύου τους. 2 
Κριτήρια και διαδικασία κατανομής στις Νομαρχιακές 
Αυτοδιοικήσεις και την ΕΝΑΕ, των εσόδων από 
τους Κεντρικούς Αυτοτελείς Πόρους, τα οποία 
προορίζονται προς κάλυψη λειτουργικών και λοι¬ 
πών γενικών δαπανώντους, για το Β'εξάμηνο έτους 


2005. 3 

Καθιέρωση υπερωριακής, με αμοιβή εργασίας, πέραν 
του κανονικού ωραρίου, για μία (1) μόνιμη υπάλλη¬ 
λο του Κ. Α. Φ. Λιμένα Ρεθύμνου, για το Β' εξάμηνο 

του 2005. 4 

Ανάκληση αποφάσεων ανάθεσης καθηκόντων Επιθε¬ 
ωρητών Δημοσίων Έργων. 5 

Υπερωριακή εργασία προσωπικού με σχέση εργασίας 

ιδιωτικού δικαίου του ΙΚΑ - ΕΤΑΜ. 6 

Αύξηση των καταβαλλόμενων συντάξεων του Ταμείου 
Επικουρικής Ασφάλισης Ηλεκτροτεχνιτών Ελλά¬ 
δος για το έτος 2005. 7 

Τροποποίηση της περ.α παραγρ. 1 του άρθρου 8 του 
κανονισμού του κλάδου Προνοίας του Ταμείου Συ¬ 
ντάξεων Εφημεριδοπωλών και Υπαλλήλων Πρα¬ 
κτορείων Θεσ/κης. 8 

Τροποποίηση του Οργανισμού Εσωτερικής Υπηρε¬ 
σίας (Ο.Ε.Υ.) του Δήμου Ορφέα Ν. Έβρου. 9 

Τροποποίηση Συστατικής Πράξης της "Δημοτικής Επι¬ 
χείρησης Γεφυροπλάστιγγας Δήμου Αντιρρίου"... 10 
Παράταση ισχύος των υπ’ αριθμ. 603/10.9.1997 και 
604/10.9.1997 αποφάσεων και για την κυνηγετική 

περίοδο 2005 - 2006. 11 

Παράταση προθεσμίας εγγραφών στα Ιδιωτικά Ι.Ε.Κ. 
Μετάθεση ημερομηνίας έναρξης των μαθημάτων 
στα Ιδιωτικά Ι.Ε.Κ. 12 


ΑΠΟΦΑΣΕΙ Σ 

Αριθ. 36354 (1) 

Συμπληρωματική κατανομή ποσού 10.000.000,00 € από 
τους Κεντρικούς Αυτοτελείς Πόρους των Δήμων και 
Κοινοτήτων, για το έτος 2005. 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. -Τις διατάξεις των παρ. 1,3,4,6,7,9,10 και 11 του άρ¬ 
θρου 25 του ν. 1828/1989 (ΦΕΚ 2/Α/3.1.1989), όπως αυτές 
τροποποιήθηκαν και ισχύουν. 

2. - Την υπ’ αριθμ. 11804/4.3.2005 (ΦΕΚ 332/Β/15.3. 
2005) κοινή υπουργική απόφαση, περί κατανομής ποσού 
2.039.272.400,00 € από τους Κεντρικούς Αυτοτελείς Πό¬ 
ρους των Δήμων και Κοινοτήτων, για το έτος 2005. 

3. - Την υπ’ αριθμ. 2/26488/231001/6.6.2005 απόφα¬ 
ση του Υπουργού Οικονομίας και Οικονομικών, ανα¬ 
φορικά με τη χορήγηση συμπληρωματικής πίστωσης 
ποσού 10.000.000,00 € από τους ΚΑΠ των Δήμων και 
Κοινοτήτων για το τρέχον έτος, κατόπιν του υπ’ αριθμ. 
24717/19.5.2005 σχετικού εγγράφου του ΥΠ.ΕΣ. 
Δ.Δ.Α. 

4. - Την υπ’ αριθμ. ΔΙΔΚ/Φ. 1/2/6139/24.3.2004 (ΦΕΚ 
527/Β/24.3.2004) απόφαση του Πρωθυπουργού και 
του Υπουργού Εσωτερικών, Δημόσιας Διοίκησης και 
Αποκέντρωσης "Ανάθεση αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Απο¬ 
κέντρωσης". 

5. - Την υπ’ αριθμ. 14650/Δ10Ε85/17.3.2004 απόφαση 
του Πρωθυπουργού και του Υπουργού Οικονομίας και Οι¬ 
κονομικών "Καθορισμός αρμοδιοτήτων των Υφυπουργών 
Οικονομικών", αποφασίζουμε: 

Κατανέμουμε συμπληρωματικά για το έτος 2005, ποσό 
10.000.000,00 € από τους Κεντρικούς Αυτοτελείς Πόρους 
των Δήμων και Κοινοτήτων, προς υλοποίηση προγράμμα¬ 
τος (βάσει Προγραμματικής Σύμβασης) που αφορά στην 
φύλαξη σχολικών κτιρίων, επιπλέον του ποσού των 
7.500.000,00 € που προβλέφθηκε στην υπ’ αριθμ. 
11804/4.3.2005 κοινή υπουργική απόφαση. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2005 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ ΚΑΙ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΘ. ΝΑΚΟΣ Π. ΔΟΥΚΑΣ 

-♦- 

Αριθ. 37285 (2) 

Κριτήρια και διαδικασία κατανομής στις Νομαρχιακές Αυ¬ 
τοδιοικήσεις, των εσόδων από τους Κεντρικούς Αυτο¬ 
τελείς Πόρους, τα οποία προορίζονται προς κάλυψη 
δαπανών Β' εξαμήνου έτους 2005 αυτών, για επενδύ¬ 
σεις καθώς και για τη βελτίωση, συντήρηση και απο¬ 
κατάσταση του οδικού δικτύου τους. 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1.- Τις διατάξεις των άρθρων 1 και 19 του ν. 3345/2005 
"Οικονομικά θέματα Νομαρχιακών Αυτοδιοικήσεων και 
ρύθμιση διοικητικών θεμάτων" (ΦΕΚ 138 Α'). 

2- Τις προβλέψεις του Κρατικού Προϋπολογισμού 
έτους 2005, που αφορούν στα έσοδα των Νομαρχιακών 
Αυτοδιοικήσεων από το Φόρο Προστιθέμενης Αξίας, εκ 
των οποίων ποσό 64.450.125,00€, που αντιστοιχεί στο Λ Α 
ποσοστού 1% αυτού, προορίζεται προς κάλυψη δαπανών 
για επενδύσεις των Νομαρχιακών Αυτοδιοικήσεων που 
χρηματοδοτούνται αποκλειστικά από Εθνικούς Πόρους, 
για το Β' εξάμηνο τρέχοντος έτους. 

3. - Τις προβλέψεις του Κρατικού Προϋπολογισμού 
έτους 2005, που αφορούν στα έσοδα των Νομαρχιακών 
Αυτοδιοικήσεων από τα τέλη κυκλοφορίας αυτοκινήτων, 
έκτων οποίων ποσό 30.896.666,67€, που αντιστοιχεί στο 
1/2 ποσοστού 10% αυτών, προορίζεται προς κάλυψη δα¬ 
πανών για τη βελτίωση, συντήρηση και αποκατάσταση 
του οδικού δικτύου των Νομαρχιακών Αυτοδιοικήσεων, 
για το Β' εξάμηνο τρέχοντος έτους. 

4. -Την υπ’ αριθμ. 1692/14.1.2005 απόφασή μας καθώς 
και την υπ’ αριθμ. 66089/30.12.2004 απόφαση του Υπουρ¬ 
γού Εσωτερικών, Δημόσιας Διοίκησης και Αποκέντρω¬ 
σης, περί μηνιαίας κατανομής των Κεντρικών Αυτοτελών 
Πόρων έτους 2005 στις Νομαρχιακές Αυτοδιοικήσεις και 
την Ένωση Νομαρχιακών Αυτοδιοικήσεων Ελλάδας. 

5. - Το υπ’ αριθμ. 664/29.6.2005 έγγραφο της Ένωσης 
Νομαρχιακών Αυτοδιοικήσεων Ελλάδας, με το οποίο υπο¬ 
βλήθηκε η προβλεπόμενη από την παράγραφο 2 του άρ¬ 
θρου 1 του ν. 3345/2005 πρόταση του Διοικητικού Συμ¬ 
βουλίου αυτής, αναφορικά μετά κριτήρια κατανομής στις 
Νομαρχιακές Αυτοδιοικήσεις των εσόδων από τους ΚΑΠ 
που προορίζονται για την κάλυψη επενδυτικών δαπανών 
τους, καθώς και ανάλογη πρότασή του, αναφορικά με τα 
κριτήρια κατανομής των αντίστοιχων εσόδων που προο¬ 
ρίζονται για τη βελτίωση, συντήρηση και αποκατάσταση 
του οδικού δικτύου τους. 

6. - Την υπ’ αριθμ. ΔΙΔΚ/Φ. 1/2/6139/24.3.2004 (ΦΕΚ527 
Β') απόφαση του Πρωθυπουργού και του Υπουργού Εσω¬ 
τερικών, Δημόσιας Διοίκησης και Αποκέντρωσης "Ανάθε¬ 
ση αρμοδιοτήτων στους Υφυπουργούς Εσωτερικών, Δη¬ 
μόσιας Διοίκησης και Αποκέντρωσης". 


7-Την υπ’ αριθμ. 14650/ΔΙΟΕ 85/2004 (ΦΕΚ519 Β') από¬ 
φαση του Πρωθυπουργού και του Υπουργού Οικονομίας 
& Οικονομικών "Καθορισμός αρμοδιοτήτων των Υφυ¬ 
πουργών Οικονομίας & Οικονομικών", αποφασίζουμε: 

Α. Κατανέμουμε στις Νομαρχιακές Αυτοδιοικήσεις για 
το Β' εξάμηνο έτους 2005, από τους λογαριασμούς του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης που τηρούνται στο Ταμείο Παρακαταθηκών και 
Δανείων μετουςτίτλους "Κεντρικοί Αυτοτελείς Πόροιτων 
Νομαρχιακών Αυτοδιοικήσεων για κάλυψη επενδυτικών 
δαπανών" και "Κεντρικοί Αυτοτελείς Πόροι των Νομαρ¬ 
χιακών Αυτοδιοικήσεων για κάλυψη δαπανών βελτίωσης, 
συντήρησης και αποκατάστασης οδικού δικτύου", συνο¬ 
λικό ποσό 95.346.791,67€. ως εξής: 

1) Ποσό 64.450.125,00€ αποδίδεται στις Νομαρχιακές 
Αυτοδιοικήσεις προς κάλυψη επενδυτικών δαπανών 
τους. Από αυτό: 

α) Ποσό 60.000.000,00€ κατανέμεται σε όλες τις Νο¬ 
μαρχιακές Αυτοδιοικήσεις και τα Νομαρχιακά Διαμερί¬ 
σματα της χώρας, με βάση τα ακόλουθα κριτήρια: 

• το πληθυσμιακό μέγεθος κάθε Νομαρχιακής Αυτοδι¬ 
οίκησης 

• την πυκνότητα του πληθυσμού αυτών, 

• την έκταση εκάστης Νομαρχιακής Αυτοδιοίκησης, 

• τον αριθμό των εγκατεστημένων σε αυτές οικισμών, 

• τις επενδυτικές ανάγκες των Νομαρχιακών Αυτοδιοι¬ 
κήσεων λόγω του αριθμού των επισκεπτών τους, 

• το μήκος και τη βατότητα του οδικού δικτύου τους, 

• τον ορεινό ή νησιωτικό χαρακτήρα αυτών, 

• το ποσοστό ανεργίας σε κάθε νομό, 

• τα έσοδα των Νομαρχιακών Αυτοδιοικήσεων από τις 
εισπράξεις του τέλους άδειας οχήματος και του τέλους 
μεταβίβασης αυτοκινήτου οχήματος των άρθρων 26 και 
27του ν.2873/2000, 

• το κατά κεφαλήν ΑΕΠ και 

• τις κατά κεφαλήν ιδιωτικές αποταμιεύσεις. 

β) Το υπόλοιπο ποσό από 4.450.125,0θ€ διατίθεται σε 
Νομαρχιακές Αυτοδιοικήσεις για την κάλυψη εκτάκτων 
επενδυτικών δαπανών τους, καθώς και προς υλοποίηση 
αντίστοιχων οριζόντιων δράσεων που αφορούν τη Νο¬ 
μαρχιακή Αυτοδιοίκηση. 

2) Ποσό 30.896.666,67€ αποδίδεται στις Νομαρχιακές 
Αυτοδιοικήσεις προς κάλυψη δαπανών για τη βελτίωση, 
συντήρηση και αποκατάσταση του οδικού δικτύου τους. 
Από αυτό: 

α) ποσό 16.000.000,00€ κατανέμεται σε όλες τις Νο¬ 
μαρχιακές Αυτοδιοικήσεις και τα Νομαρχιακά Διαμερί¬ 
σματα της χώρας, με βάση τα ακόλουθα κριτήρια: 

• το μήκος και τη βατότητα του οδικού δικτύου τους 

• τον αριθμό των ιδιωτικής χρήσης οχημάτων ανά 100 
κατοίκους 

• την επιβάρυνση του οδικού δικτύου των Νομαρχια¬ 
κών Αυτοδιοικήσεων λόγω του αριθμού των επισκεπτών 
τους 

• το πληθυσμιακό μέγεθος κάθε Νομαρχιακής Αυτοδι¬ 
οίκησης και 

• τον ορεινό ή νησιωτικό χαρακτήρα αυτών. 

β) Το υπόλοιπο ποσό από 14.896.666,67€ διατίθεται σε 
Νομαρχιακές Αυτοδιοικήσεις προς κάλυψη εκτάκτων ή 
επειγουσών αναγκών τους, για τη βελτίωση, συντήρηση 
και ιδίως για την αποκατάσταση του οδικού δικτύου τους 
λόγω φυσικών καταστροφών. 

β. Η κατανομή των εσόδων από τους Κεντρικούς Αυτο¬ 
τελείς Πόρους στις Νομαρχιακές Αυτοδιοικήσεις, προς 
κάλυψη δαπανών αυτών για επενδύσεις, καθώς και για τη 
βελτίωση, συντήρηση και αποκατάσταση του οδικού δι¬ 
κτύου τους, γίνεται με αποφάσεις του Υπουργού Εσωτε¬ 
ρικών, Δημόσιας Διοίκησης και Αποκέντρωσης, κατά τα 
οριζόμενα στην παρούσα απόφαση. 

Γ. Οι Λογαριασμοί που τηρούνται στο Ταμείο Παρακα¬ 
ταθηκών και Δανείων, με τους τίτλους "Κεντρικοί Αυτοτε¬ 
λείς Πόροι των Νομαρχιακών Αυτοδιοικήσεων για κάλυ¬ 
ψη επενδυτικών δαπανών" και "Κεντρικοί Αυτοτελείς Πό¬ 
ροι των Νομαρχιακών Αυτοδιοικήσεων για κάλυψη 
δαπανών βελτίωσης, συντήρησης και αποκατάστασης 
οδικού δικτύου", πιστώνονται με προκαταβολές που χο¬ 
ρηγεί το Υπουργείο Οικονομίας και Οικονομικών από τον 
Κρατικό Προϋπολογισμό οικονομικού έτους 2005, εντός 
των πρώτων επτά ημερών κάθε μήνα, με αντίστοιχα ποσά 
τα οποία αναλογούν στο 1/6 των Κεντρικών Αυτοτελών 
Πόρων Β' εξαμήνου 2005 που προορίζονται για τους ανω¬ 
τέρω σκοπούς και χρεώνονται με χρηματικές εντολές του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης προς το Ταμείο Παρακαταθηκών και Δανείων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουλίου 2005 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ ΚΑΙ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΘ. ΝΑΚΟΣ Π.ΔΟΥΚΑΣ 

-♦- 

Αριθ. 37284 (3) 

Κριτήρια και διαδικασία κατανομής στις Νομαρχιακές Αυ¬ 
τοδιοικήσεις και την ΕΝΑΕ, των εσόδων από τους Κε¬ 
ντρικούς Αυτοτελείς Πόρους, τα οποία προορίζονται 
προς κάλυψη λειτουργικών και λοιπών γενικών δαπα¬ 
νών τους, για το Β'εξάμηνο έτους 2005. 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1- Τις διατάξεις των άρθρων 1 και 19 του ν. 3345/2005 
"Οικονομικά θέματα Νομαρχιακών Αυτοδιοικήσεων και 
ρύθμιση διοικητικών θεμάτων" (ΦΕΚ138 Α'). 

2.- Τις διατάξεις της παρ. 5 του άρθρου 30 του ν. 
2768/1999 (ΦΕΚ273Α'). 

3- Τις προβλέψεις του Κρατικού Προϋπολογισμού 
έτους 2005, που αφορούν στα έσοδα των Νομαρχιακών 
Αυτοδιοικήσεων από το Φόρο Προστιθέμενης Αξίας, εκ 
των οποίων ποσό 64.450.125,00€, που αντιστοιχεί στο 14 
ποσοστού 1% αυτού, προορίζεται προς κάλυψη λειτουρ¬ 
γικών και λοιπών γενικών δαπανών των Νομαρχιακών Αυ¬ 
τοδιοικήσεων καθώς και της ΕΝΑΕ, για το Β' εξάμηνο τρέ¬ 
χοντος έτους. 

4. - Τις αποδόσεις του Γενικού Λογιστηρίου του Κράτους 
για το Α' εξάμηνο τρέχοντος έτους, που ανέρχονται στο 
ύψος των 253.592.625,00€ έναντι του ποσού των 253.595. 
250,00€ που αναλογεί στις αντίστοιχες προβλέψεις του 
Κρατικού Προϋπολογισμού για το χρονικό αυτό διάστημα. 

5. - Την υπ’ αριθμ. 1692/14.1.2005 απόφασή μας καθώς 
και την υπ’ αριθμ. 66089/30.12.2004 απόφαση του Υπουρ¬ 


γού Εσωτερικών, Δημόσιας Διοίκησης και Αποκέντρωσης, 
περί μηνιαίας κατανομήςτων Κεντρικών Αυτοτελών Πόρων 
έτους 2005 στις Νομαρχιακές Αυτοδιοικήσεις και την Ένω¬ 
ση Νομαρχιακών Αυτοδιοικήσεων Ελλάδας. 

6. - Την υπ’ αριθμ. 2/73252Β/070081/14.4.2005 απόφα¬ 
ση του Υπουργού Οικονομίας και Οικονομικών. 

7. - Το χρηματικό υπόλοιπο έτους 2005, του τηρούμενου 
στο Ταμείο Παρακαταθηκών και Δανείων λογαριασμού 
του Υπουργείου με τον τίτλο "Κεντρικοί Αυτοτελείς Πόροι 
των Νομαρχιακών Αυτοδιοικήσεων", το οποίο ανέρχεται 
στο ύψος των 14.056.825,00€. 

8- Το υπ’ αριθμ. 664/29.6.2005 έγγραφο της Ένωσης 
Νομαρχιακών Αυτοδιοικήσεων Ελλάδας, με το οποίο υπο¬ 
βλήθηκε η προβλεπόμενη από την παράγραφο 2 του άρ¬ 
θρου 1 του ν. 3345/2005 γνώμη του Διοικητικού Συμβου¬ 
λίου αυτής, αναφορικά μετά κριτήρια κατανομής στις Νο¬ 
μαρχιακές Αυτοδιοικήσεις και την ΕΝΑΕ, των εσόδων από 
τους ΚΑΠ που προορίζονται για την κάλυψη λειτουργικών 
και λοιπών γενικών δαπανών τους. 

9. -Την υπ’ αριθμ. ΔΙΔΚ/Φ. 1/2/6139/24.3.2004 (ΦΕΚ527 
Β') απόφασητου Πρωθυπουργού και του Υπουργού Εσω¬ 
τερικών, Δημόσιας Διοίκησης και Αποκέντρωσης "Ανάθε¬ 
ση αρμοδιοτήτων στους Υφυπουργούς Εσωτερικών, Δη¬ 
μόσιας Διοίκησης και Αποκέντρωσης". 

10. - Την υπ’ αριθμ. 14650/ΔΙΟΕ 85/2004 (ΦΕΚ 519 Β') 
απόφαση του Πρωθυπουργού και του Υπουργού Οικονο¬ 
μίας & Οικονομικών "Καθορισμός αρμοδιοτήτωντων Υφυ¬ 
πουργών Οικονομίας & Οικονομικών", αποφασίζουμε: 

Α. Κατανέμουμε στις Νομαρχιακές Αυτοδιοικήσεις και 
την ΕΝΑΕ για το Β' εξάμηνο έτους 2005, από το λογαρια¬ 
σμό του Υπουργείου Εσωτερικών, Δημόσιας Διοίκησης 
και Αποκέντρωσης που τηρείται στο Ταμείο Παρακατα¬ 
θηκών και Δανείων με τον τίτλο "Κεντρικοί Αυτοτελείς Πό¬ 
ροι των Νομαρχιακών Αυτοδιοικήσεων για κάλυψη λει¬ 
τουργικών και λοιπών γενικών δαπανών", συνολικό ποσό 
78.509.575,00 €, στο οποίο συμπεριλαμβάνονταιτο χρη¬ 
ματικό υπόλοιπο του λογαριασμού "Κεντρικοί Αυτοτελείς 
Πόροι των Νομαρχιακών Αυτοδιοικήσεων" καθώς και η 
διαφορά αποδόσεων Α' εξαμήνου 2005, ως εξής: 

1) Ποσό 72.000.000,00€ αποδίδεται ως τακτική επιχορή¬ 
γηση σε όλες τις Νομαρχιακές Αυτοδιοικήσεις και τα Νο¬ 
μαρχιακά Διαμερίσματα της χώρας, προς κάλυψη λειτουρ¬ 
γικών και λοιπών γενικών δαπανών τους. Καθορίζουμε ως 
κριτήρια κατανομής του ανωτέρω ποσού, τα ακόλουθα: 

α) το πληθυσμιακό μέγεθος κάθε Νομ/κής Αυτοδιοίκησης 

β) το υπηρετούν προσωπικό σε αυτές 

γ) την έκταση εκάστης Νομαρχιακής Αυτοδιοίκησης 

δ) τον ορεινό χαρακτήρα αυτών σε συνδυασμό με τις 
κλιματολογικές συνθήκες, 

ε) το νησιωτικό χαρακτήρα αυτών σε σχέση με τις λει¬ 
τουργικές επιπτώσεις και 

στ) τα έσοδατων Νομαρχιακών Αυτοδιοικήσεων από τις 
εισπράξεις του τέλους άδειας οχήματος και του τέλους 
μεταβίβασης αυτοκινήτου οχήματος των άρθρων 26 και 
27του ν. 2873/2000. 

2) ποσό 1.320.000,00€ αποδίδεται ως τακτική επιχορή¬ 
γηση στις Νομαρχιακές Αυτοδιοικήσεις Αθηνών - Πειραι¬ 
ώς, Ροδόπης-Έβρου και Δράμας- Καβάλας -Ξάνθης, για 
την κάλυψη λειτουργικών και λοιπών γενικών δαπανών 
τους ως εξής: 

-ποσό 600.000,00€ στη Νομαρχιακή Αυτοδιοίκηση Αθη¬ 
νών - Πειραιώς, 

- ποσό 360.000,00€ στη Νομαρχιακή Αυτοδιοίκηση Ρο¬ 
δόπης- Έβρου και 

- ποσό 360.000,00€ στη Νομαρχιακή Αυτοδιοίκηση 
Δράμας - Καβάλας -Ξάνθης. 

3) Ποσό 1.030.000,00€ αποδίδεται ως τακτική επιχορή¬ 
γηση στην Ένωση Νομαρχιακών Αυτοδιοικήσεων Ελλά¬ 
δας προς κάλυψη λειτουργικών και λοιπών γενικών δαπα¬ 
νών της. 

4) Το υπόλοιπο ποσό από 4.159.575.00€ διατίθεται σε 
Νομαρχιακές Αυτοδιοικήσεις για την κάλυψη εκτάκτων 
λειτουργικών και λοιπών γενικών δαπανών τους, καθώς 
καιπρος υλοποίηση οριζόντιων δράσεων που αφορούντη 
Νομαρχιακή Αυτοδιοίκηση. 

Β. Η κατανομή των εσόδων από τους Κεντρικούς Αυτο¬ 
τελείς Πόρους στις Νομαρχιακές Αυτοδιοικήσεις και την 
ΕΝΑΕ, προς κάλυψη λειτουργικών και λοιπών γενικών δα¬ 
πανών τους, γίνεται με αποφάσεις του Υπουργού Εσωτε¬ 
ρικών, Δημόσιας Διοίκησης και Αποκέντρωσης, κατά τα 
οριζόμενα στην παρούσα απόφαση. 

Γ. Ο Λογαριασμός που τηρείται στο Ταμείο Παρακατα¬ 
θηκών καιΔανείων, μετοντίτλο "Κεντρικοί Αυτοτελείς Πό¬ 
ροι των Νομαρχιακών Αυτοδιοικήσεων για κάλυψη λει¬ 
τουργικών και λοιπών γενικών δαπανών", πιστώνεται με 
προκαταβολές που χορηγείτο Υπουργείο Οικονομίας και 
Οικονομικών από τον Κρατικό Προϋπολογισμό οικονομι¬ 
κού έτους 2005, εντός των πρώτων επτά ημερών κάθε μή¬ 
να, με ποσό το οποίο αντιστοιχεί στο 1/6 των Κεντρικών 
Αυτοτελών Πόρων Β' εξαμήνου 2005 που προορίζονται 
για τον ανωτέρω σκοπό και χρεώνεται με χρηματικές 
εντολές του Υπουργείου Εσωτερικών, Δημόσιας Διοίκη¬ 
σης και Αποκέντρωσης προς το Ταμείο Παρακαταθηκών 
και Δανείων. 

Δ. Τοποσόπου αναλογεί στην Ένωση Νομαρχιακών Αυ¬ 
τοδιοικήσεων Ελλάδας, εισάγεται σε ιδιαίτερο λογαρια¬ 
σμό που τηρείται στο Ταμείο Παρακαταθηκών και Δανεί¬ 
ων, με τίτλο "Έσοδα της Ένωσης Νομαρχιακών Αυτοδιοι¬ 
κήσεων Ελλάδας". 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουλίου 2005 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ ΚΑΙ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΘ. ΝΑΚΟΣ Π. ΔΟΥΚΑΣ 

-♦- 

Αριθ. 34064 (4) 

Καθιέρωση υπερωριακής, με αμοιβή εργασίας, πέραν 
του κανονικού ωραρίου, για μία (1) μόνιμη υπάλληλο 
του Κ. Α. Φ. Λιμένα Ρεθύμνου, για το Β' εξάμηνο του 
2005. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/Α/23.12.2003) "Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., μονί¬ 
μων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λιμε¬ 
νικού Σώματος και άλλες συναφείς διατάξεις". 


2. Τις διατάξειςτου ν. 2503/1997 (ΦΕΚ 107/Α/30.5.1997) "Δι¬ 
οίκηση, οργάνωση, στελέχωση της Περιφέρειας, ρύθμιση 
θεμάτων για την τοπική αυτοδιοίκηση και άλλες διατάξεις". 

3. Τις διατάξεις του άρθρου 90 "Έλεγχος των δαπανών 
που προκαλούν οι κανονιστικές διοικητικές πράξεις" του 
Κώδικα Νομοθεσίας για την Κυβέρνηση και τα κυβερνητι¬ 
κά όργανα, που κυρώθηκε μετο άρθρο πρώτο του π.δ/τος 
63/2005 (Α98) "Κωδικοποίηση της νομοθεσίας για την Κυ¬ 
βέρνηση και τα κυβερνητικά όργανα". 

4. Την υπ’ αριθμ. 2/14708/0022/21.3.2005 Εγκύκλιο του 
Γ ενικού Λογιστηρίου του Κράτους. 

5. Το υπ’ αριθμ. 6890/24.6.2005 έγγραφο της Περιφέρει¬ 
ας Κρήτης και των συνημμένων σ’ αυτό, πρακτικού της Δι- 
οικούσας Επιτροπής του Κ.Α.Φ. Λιμένα Ρεθύμνου και του 
πίνακα προγραμματισμού υπερωριακής απασχόλησης. 

6. Την ανάγκη απασχόλησης, κατά το Β' εξάμηνο του 
2005, μιας (1) μόνιμης υπαλλήλου του Κ.Α.Φ. Λιμένα Ρε¬ 
θύμνου και πέραν του κανονικού ωραρίου, κατά τις απο¬ 
γευματινές ώρες των εργάσιμων ημερών Δευτέρα έως 
Παρασκευή και από την 16η μέχρι την 22η ώρα, λόγω 
απρόβλεπτων και εξαιρετικών υπηρεσιακών αναγκών. 

7. Την ύπαρξη εγγεγραμμένης πίστωσης, για το σκοπό 
αυτό, στον ΚΑΕ 0261 του προϋπολογισμού έτους 2005 
του ΚΑΦ Λιμένα Ρεθύμνου, ύψους δύο χιλιάδων (2.000) 
ευρώ, σε βάρος της οποίας προκαλείται δαπάνη ίση με 
πεντακόσια πενήντα (550) ευρώ περίπου. 

8. Τον ορισμό ως υπευθύνου, για τον έλεγχο και την πα¬ 
ρακολούθηση της προσφοράς υπερωριακής εργασίας 
της ανωτέρω υπαλλήλου, του Λιμενάρχη Βασιλείου Σκου- 
ντή, Προέδρου του Κ..Α.Φ. Λιμένα Ρεθύμνου. 

9. Την υπ’ αριθμ. ΔΙΔΚ/Φ. 1/2/6139/23.3.2004 (ΦΕΚ 
527/Α/24.3.2004) κοινή απόφαση του Πρωθυπουργού και 
του Υπουργού Εσωτερικών, Δημόσιας Διοίκησης και Απο¬ 
κέντρωσης "Ανάθεση αρμοδιοτήτων στους Υφυπουρ¬ 
γούς Εσωτερικών, Δημόσιας Διοίκησης και Αποκέντρω¬ 
σης", αποφασίζουμε: 

Καθιερώνουμε υπερωριακή με αμοιβή εργασία, πέραν 
του κανονικού ωραρίου, γιατο Β' εξάμηνο του 2005, κατά 
τις απογευματινές ώρες των εργάσιμων ημερών Δευτέρα 
έως Παρασκευή και από την 16η μέχρι την 22η ώρα, για 
μία (1) μόνιμη υπάλληλο του Κ.Α.Φ. Λιμένα Ρεθύμνου και 
μέχρι εκατόν πέντε (105) ώρες συνολικά, μεπροκαλούμε- 
νη δαπάνη ύψους πεντακοσίων πενήντα (550) ευρώ περί¬ 
που, σε βάρος πίστωσης ύψους δύο χιλιάδων (2000) ευ¬ 
ρώ, εγγεγραμμένης στον ΚΑΕ 0261 του προϋπολογισμού 
έτους 2005τουπροαναφερόμενου Ν.Π.Δ.Δ., σύμφωνα με 
τον πίνακα προγραμματισμού της ανωτέρω υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2005 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΝΑΚΟΣ 
-♦- 

Αριθ. Δ16/α/03/295/ΑΦ (5) 

Ανάκληση αποφάσεων ανάθεσης καθηκόντων Επιθεω¬ 
ρητών Δημοσίων Έργων. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρ. 22 του ν. 1418/1984 (ΦΕΚ 

23/Α729.2.1984) "Δημόσια Έργα και ρυθμίσεις συναφών 
θεμάτων", όπως αυτές αντικαταστάθηκαν μετις διατάξεις 
του αρ. 5, Παράρτημα I. του ν. 2719/1999 (Φ.Ε.Κ. 
106/Α726.5.1999). 

2. Τις υπ’ αριθμ. Δ16α/154/15/157/ΑΦ/13.4.2005 και 
Δ16α/264/11/238/ΑΦ/16.6.2005 αποφάσεις ανάθεσης κα¬ 
θηκόντων Επιθεωρητή Δημοσίων Έργων στους Πολ/κούς 
Μηχ/κούς με Α' βαθμό Μαυρωνά Ιωάννη και Τυπάλδο Νι¬ 
κόλαο αντίστοιχα. 

3. Το γεγονός ότι οι αναφερόμενοι υπάλληλοι δεν ανέ- 
λαβαν έως σήμερα καθήκοντα Επιθεωρητών Δημοσίων 
Έργων στα πλαίσια εκτέλεσης των ανωτέρω αποφάσεων. 

4. Την υπ’ αριθμ. 40/2005 Πράξη του Ειδικού Υπηρεσια¬ 
κού Συμβουλίου με την οποία εξελέγησαν Γενικοί Διευθυ¬ 
ντές οι Μαυρωνάς Ιωάννης και Τυπάλδος Νικόλαος, 
Πολ/κοί Μηχ/κοί με Α' βαθμό. 

5. Την υπ’ αριθμ. ΕΥΣ ΕΞ. 62/2005/21.7.2005 Βεβαίωση 
του Ειδικού Υπηρεσιακού Συμβουλίου. 

6. Τις από 25/07/2005 αιτήσειςτων Μαυρωνά Ιωάννη και 
Τυπάλδου Νικόλαου, Πολ/κών Μηχ/κών με Α' βαθμό, απο¬ 
φασίζουμε: 

1. Αποδεχόμαστε τις 25/07/2005 αιτήσειςτων Μαυρωνά 
Ιωάννη και Τυπάλδου Νικόλαου, Πολ/κών Μηχ/κών με Α' 
βαθμό και ανακαλούμε τις υπ’ αριθμ. Δ16α/154/15/157/ 
ΑΦ/13.4.2005 και Δ16α/264/11/238/ ΑΦ/16.6.2005 αντί¬ 
στοιχες αποφάσεις ανάθεσης καθηκόντων Επιθεωρητών 
Δημοσίων Έργων στους αναφερόμενους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 2005 

Ο ΥΠΟΥΡΓΟΣ 

Γ. ΣΟΥΦΛΙ ΑΣ 
-♦- 

Αριθ. Φ.80425/17679/3623 (6) 

Υπερωριακή εργασία προσωπικού με σχέση εργασίας 
ιδιωτικού δικαίου του ΙΚΑ - ΕΤΑΜ. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/23.12.2003) "Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., μονί¬ 
μων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λιμε¬ 
νικού Σώματος και άλλες συναφείς διατάξεις". 

2. Την υπ’ αριθμ. οικ. 2/7093/0022/05.2.2004 απόφαση 
επέκτασης των διατάξεων του ν. 3205/2003 στο προσωπι¬ 
κό με σχέση εργασίας ιδιωτικού δικαίου που απασχολεί¬ 
ται στο Δημόσιο, Ν.Π.Δ.Δ. και Ο.Τ.Α. 

3. Την 2/13071/0022/18.5.1999 εγκύκλιο του Υπουργεί¬ 
ου Οικονομικών "υπερωριακή απασχόληση προσωπικού 
με σχέση εργασίας ιδ. δικαίου". 

4. Το γεγονός ότι έχει εκδοθεί η σχετική απόφαση κατ’ 
εφαρμογή της εργατικής Νομοθεσίας από την αρμόδια 
Δ/νση Επιθεώρησης Εργασίας της οικείας Νομαρχίας. 

5. Την ανάγκη υπερωριακής απασχόλησης του προσω¬ 
πικού καθαριότητας με σχέση εργασίας ιδ. δικαίου της 
Τοπικής Μονάδας Υγείας του Υποκ/τος ΙΚΑ- ΕΤΑΜ Αγ. Νι¬ 
κολάου. 


6. Το γεγονός ότι η δαπάνη που προκαλείται με την από¬ 
φαση αυτή ανέρχεται στο ποσό των διακοσίων πενήντα ευ¬ 
ρώ (250,00€) περίπου και θα βαρύνειτην εγγεγραμμένη πί¬ 
στωση στον προϋπολογισμό του ΙΚΑ - ΕΤΑΜ έτους 2005. 

7. Την υπ’ αριθμ. 80015/22.4.2004 (ΦΕΚ 598/Β722.4. 
2004) απόφαση ανάθεσης αρμοδιοτήτων στους Υφυ¬ 
πουργούς Απασχόλησης και Κοινωνικής Προστασίας 
όπως τροποποιήθηκε με τις υπ’ αριθμ. 80026/09.6.2004 
(ΦΕΚ 883/Β714.6.2004) και υπ’ αριθμ. 80045/23.8.2004 
(ΦΕΚ 1293/Β7 23.8.2004) αποφάσεις, αποφασίζουμε: 

Εγκρίνουμε την καθιέρωση με αμοιβή υπερωριακής ερ¬ 
γασίας, για δύο (2) καθαρίστριες που υπηρετούν με σχέ¬ 
ση εργασίας ιδιωτικού δικαίου στη Τοπική Μονάδα Υγεί¬ 
ας του Υποκ/τος ΙΚΑ - ΕΤΑΜ Αγ. Νικολάου από 25 ώρες 
στην καθεμία για το Β' εξάμηνο του 2005. 

Οι ημέρες απασχόλησής τους είναι όλες οι ημέρες της 
εβδομάδας (από Δευτέρα έως Παρασκευή) και υπεύθυ¬ 
νος για την παρακολούθηση και τον έλεγχο της πραγμα¬ 
τικής παροχής της υπερωριακής απασχόλησης είναι ο Δι¬ 
ευθυντής της μονάδας, ο οποίος βεβαιώνει την πραγμα¬ 
τοποίησή τους. 

Η απόφαση αυτή ισχύει 1 μήνα πριντην δημοσίευση της 
στην Εφημερίδα της Κυβερνήσεως και μέχρι 31.12.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 2005 

Ο ΥΦΥΠΟΥΡΓΟΣ 

ΝΙΚΟΛΑΟΣ ΑΓΓΕΛΟΠΟΥΛΟΣ 
-♦- 

Αριθ. Φ.20118/οικ. 18126/858 (7) 

Αύξηση των καταβαλλόμενων συντάξεων του Ταμείου 
Επικουρικής Ασφάλισης Ηλεκτροτεχνιτών Ελλάδος 
για το έτος 2005. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του δεύτερου εδαφίου του άρθρου 66 
του ν. 2084/1992 (Α' 165) "Αναμόρφωση της Κοινωνικής 
Ασφάλισης και άλλες διατάξεις". 

2. Τις διατάξεις του άρθρου 29 Α'του ν. 1558/1985 (Α' 
137), όπως έχουν κωδικοποιηθεί και ισχύουν με το άρθρο 
90 του π.δ. 63/2005 (Α'98). 

3. Τις διατάξεις του άρθρου 30 του ν. 1027/1980 (Α'49), 
όπως έχει αντικατασταθεί με το άρθρο 7 του ν. 1275/1982 
(Α' 100) και συμπληρώθηκε με τις διατάξεις του άρθρου 
43 του ν. 1469/1984 (Α' 111) "Ασφάλιση ομογενών, τρο¬ 
ποποίηση και συμπλήρωση διατάξεων της νομοθεσίας 
του Ι.Κ.Α. και ρύθμιση διαφόρων ασφαλιστικών θεμάτων". 

4. Την υπ’ αριθμ. 80015/22.4.2004 (Β' 598) κοινή απόφα¬ 
ση του Πρωθυπουργού και του Υπουργού Απασχόλησης 
και Κοινωνικής Προστασίας "Ανάθεση αρμοδιοτήτων 
στους Υφυπουργούς Απασχόλησης και Κοινωνικής Προ¬ 
στασίας", όπως έχει τροποποιηθεί με τις 80026/ 
9.6.2004(Β' 883) και 80045/23.8.2004 (Β' 1293) κοινές 
αποφάσεις του Πρωθυπουργού και του Υπουργού Απα¬ 
σχόλησης και Κοινωνικής Προστασίας. 

5. Το υπ’ αριθμ. 8323/87/3.3.2005 έγγραφο του Υπουργεί¬ 
ου Οικονομίας και Οικονομικών, με το οποίο έχει καθορισθεί 
το ποσοστό αύξησης των συντάξεων γιά το τρέχον έτος. 

6. Την υπ’ αριθμ. 167 απόφαση του Διοικητικού Συμ¬ 
βουλίου του Ταμείου Επικουρικής Ασφάλισης Ηλεκτρο- 

τεχνιτών Ελλάδος που έχει ληφθεί κατά την 11η/ 
22.3.2005 συνεδρίασή του. 

7. Την υπ’ αριθμ. 8887/89/21.4.2005 οικονομική έκθεση 
της Δ/νσης Αναλογιστικών Μελετών της Γενικής Γραμμα- 
τείας Κοινωνικών Ασφαλίσεων. 

8. Το γεγονός ότι από τις διατάξεις της απόφασης αυ¬ 
τής προκαλείται ετήσια επιβάρυνση του προϋπολογι¬ 
σμού του Τ.Ε.Α.Η.Ε, η οποία θα ανέλθει στο ύψος των 
631.000 ευρώ και θα καλυφθεί από τις πιστώσεις των ΚΑΕ 
0629, 0636 και 0637, αποφασίζουμε: 

1. Οι καταβαλλόμενες από το Ταμείο Επικουρικής 
Ασφάλισης Ηλεκτροτεχνιτών Ελλάδος συντάξεις στους 
συνταξιούχους του των οποίων το συνταξιοδοτικό δικαί¬ 
ωμα εμπίπτει στο μέχρι 31.12.2004 χρονικό διάστημα, αυ¬ 
ξάνονται από 1.1.2005 ως εξής: 

α) Συντάξεις γήρατος και αναπηρίας: 

- Συντάξεις μέχριτου ποσού των 200,00 ευρώ, κατά 6,00 
ευρώ μηνιαίως. 

- Συντάξεις από 200,01 ευρώ μέχρι του ποσού των 
360,00 ευρώ κατά 3,00 ευρώ μηνιαίως. 

- Συντάξεις από 360,01 ευρώ και άνω ουδεμία αύξηση. 

β) Συντάξεις δικαιοδόχων: 

- Συντάξεις μέχριτου ποσού των 150,00 ευρώ κατά 6,00 
ευρώ μηνιαίως. 

-Συντάξεις από 150,01 ευρώ μέχρι του ποσού των 
200,00 ευρώ κατά 5,00 ευρώ μηνιαίως. 

- Συντάξεις από 200,01 ευρώ μέχρι του ποσού των 
360,00 ευρώ κατά 3,00 ευρώ μηνιαίως. 

- Συντάξεις από 360,01 ευρώ και άνω ουδεμία αύξηση. 

2. Τα ποσά σύνταξης κάθε κλιμακίου, όπως διαμορφώ¬ 
νονται με τις αυξήσεις της παραγράφου 1 της απόφασης 
αυτής, σε καμμία περίπτωση δεν μπορεί να είναι κατώτε¬ 
ρα από τα ποσά σύνταξης του προηγούμενου κλιμακίου, 
που προκύπτουν με τις αυξήσεις αυτές. 

3. Από 1.1.2005 τα κατώτατα όρια των καταβαλλόμενων 
συντάξεων από το Ταμείο καθορίζονται στο ποσό των 
158,00 ευρώ μηνιαίως για τις κατηγορίες γήρατος και 
αναπηρίας και στο ποσό των 119,00 ευρώ μηνιαίως για 
την κατηγορία συντάξεων δικαιοδόχων, ανεξάρτητα από 
το χρόνο έναρξης της συνταξιοδότησης. 

Τα κατώτατα όρια συντάξεων δεν ισχύουν προκειμένου 
για μειωμένες συντάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 2005 

Ο ΥΦΥΠΟΥΡΓΟΣ 

ΝΙΚΟΛΑΟΣ ΑΓΓΕΛΟΠΟΥΛΟΣ 
-♦- 

Αριθ. Φ.30056/17314/830 (8) 

Τροποποίηση της περ.απαραγρ. 1 του άρθρου 8 του κα¬ 
νονισμού του κλάδου Προνοίαςτου Ταμείου Συντάξε¬ 
ων Εφημεριδοπωλών και Υπαλλήλων Πρακτορείων 
Θεσ/κης. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1 .Τις διατάξεις των άρθρων 1 και 3 του α.ν.3426/1955 
(Α.285) "Περί συστάσεως ειδικού λογαριασμού πρόνοιας 
παρά τω Ταμείω Συντάξεων Εφημεριδοπωλών και Υπαλ¬ 
λήλων Πρακτορείων πόλεως Θεσσαλονίκης". 


2. Τις διατάξεις του άρθρου 59 παρ.1 του α.ν. της 
11.11.1935 όπως αυτό αυθεντικά ερμηνεύτηκε με το άρ¬ 
θρο 1 του α.ν.694/1937 σε συνδυασμό με τις διατάξεις 
του ν.δ.2520/1953. 

3. Τις υπ’ αριθμ. 80015/22.4.2004 (Β 598), 80026/ 
9.6.2004 (Β 883) και 80045/23.8.2004 (Β 1293) κοινές απο¬ 
φάσεις του Πρωθυπουργού και του Υπουργού Απασχό¬ 
λησης και Κοιν. Προστασίας "Ανάθεση αρμοδιοτήτων 
στους Υφυπ. Απασχόλησης και Κοιν.Προστασίας". 

4. Τις διατάξειςτου άρθρου 29τουν. 1558/1985 (Α. 137) 
όπως προστέθηκε με το άρθρο 27 του ν.2081/1992 
(Α.154) και τροποποιήθηκε με το άρθρο 1 παρ.2α του 
ν.2469/1997 (Α38). 

5. Τις υπ’ αριθμ. 35/22.9.2004 και 26/13.7.2005 αποφά¬ 
σεις του Δ.Σ. του ΤΣΕΥΠΘ. 

6. Τις διατάξειςτου άρθρου 7του ν. 1275/1982 (Α.100). 

7. Την γνώμη του ΣΚΑ που διατυπώθηκε κατά τις 8η, 9η 
και 12η συνεδριάσεις του Α. Κλιμακίου στις 12.5.2005, 
19.5.2005 και 28.6.2005. 

8. Την εκπονηθείσα αναλογιστική μελέτη το 2004 καθώς 
καιτην υπ’ αριθμ. 29414/336/26.11.2004 οικονομική έκθε¬ 
ση της Δ/νσης Αναλογιστικών Μελετών. 

9. Το γεγονός ότι από την απόφαση αυτή προκαλείται 
δαπάνη ύψους 445.116,22 € η οποία επιμερίζεται σε χρο¬ 
νικό ορίζοντα 35 ετών από σήμερα και θα βαρύνει τον 
Προϋπολογισμό του Κλάδου πρόνοιας του ΤΣΕΥΠΘ για 
την οποία έχει εγγράφει πίστωση στον ΚΑΕ 0631, αποφα¬ 
σίζουμε: 

Η περίπτωση α της παραγράφου 1 του άρθρου 8 του 
Κανονισμού του Κλάδου Προνοίαςτου Ταμείου Συντάξε¬ 
ων Εφημεριδοπωλών και Υπαλλήλων Θεσσαλονίκης 
όπως ισχύει μετά την Υ.Α.Φ.56/1877/21.12.1998 (ΦΕΚ 
1278/Β/23.12.1998), τροποποιείται ως εξής: 

"α.Το βασικό ποσό ισούται προς έξιτοις εκατό (6%) του 
μέσου όρου των μηνιαίων συντάξιμων αποδοχών, όπως 
αυτές προσδιορίζονται από το άρθρο 6 του καταστατι¬ 
κού, για κάθε μήνα πραγματικής ασφάλισης στον κλάδο 
πρόνοιας". 

Η ισχύς της παραπάνω απόφασης αρχίζει απο 1.1.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 2005 

Ο ΥΦΥΠΟΥΡΓΟΣ 

ΝΙΚΟΛΑΟΣ ΑΓΓΕΛΟΠΟΥΛΟΣ 
-♦- 

Αριθ. 5606 (9) 

Τροποποίηση του Οργανισμού Εσωτερικής Υπηρεσίας 
(Ο.Ε.Υ.) του Δήμου Ορφέα Ν. Έβρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1 .-Τις διατάξειςτου ν.2503/1997 "Οργάνωση, διοίκηση, 
στελέχωση της Περ/ρειας, ρύθμιση θεμάτων για την το¬ 
πική αυτ/ση και άλλες διατάξεις". 

2. -Τις διατάξεις του άρθρου 12του ν. 1188/1981 όπως 
αντικαταστάθηκε με το άρθρο 8 παρ. 5 ν.2307/1995 και το 
άρθρο 1 παρ.2 του ν.2503/1997. 

3. - Τις διατάξεις του άρθρου 13 παρ. 1 α του ν. 2946/ 
2001 . 

4.- Την υπ’ αριθμ. 44/2005 απόφαση Δ.Σ του Δήμου Ορ- 
φέα που αφορά την τροποποίηση του Οργανισμού Εσω¬ 
τερικής Υπηρεσίας του Δήμου Ορφέα. 

4.- Τις διατάξεις του άρθρου 29Α του ν. 1558/1985 το 
οποίο προστέθηκε με το άρθρο 27 του ν.2081/1992 και 
αντικαταστάθηκεαπότο άρθρο 1 παρ2του ν. 2469/1997. 

7. -Την υπ’ αριθμ. 4/6/30.5.2005 σύμφωνη γνωμοδότηση 
του Υ.Σ.Δ.ΥΝ. Έβρου. 

8. -Τις υπ’ αριθμ. 4308/6.7.2001 και 2550/1.10.2003 απο¬ 
φάσεις του Γεν. Γραμματέα Περ/ρειας Αν. Μακεδονίας- 
Θράκης "περί ανάθεσης αρμοδιοτήτων", αποφασίζουμε: 

Εγκρίνουμε την τροποποίηση του Οργανισμού Εσωτε¬ 
ρικής Υπηρεσίας του Δήμου Ορφέα, όπως παρακάτω 
αναφέρεται: 

Στο άρθρο 2 του Ο.Ε.Υ ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ 
ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

Οι θέσεις ΔΕ 38 Χειριστών Η/Υμειώνονται από τέσσερις 
(4) σε δύο (2). 

Οι θέσεις ΔΕΙ Διοικητικού αυξάνονται από επτά (7) σε 
εννιά (9). 

Από την παρούσα απόφαση δεν προκαλείται δαπάνη σε 
βάρος του προϋπολογισμού του Δήμου Ορφέα, 

Κατά τα υπόλοιπα ισχύει η υπ’ αριθμ. 2505/26.4.1999 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 18 Ιουνίου 2005 

Με εντολή Γενικού Γραμματέα Περιφέρειας 
Ο Διευθυντής 
Σ. ΜΠΛΙΓΟΡΙΔΗΣ 
-♦- 

Αριθ. 14574 (10) 

Τροποποίηση Συστατικής Πράξης της "Δημοτικής Επι¬ 
χείρησης Γ εφυροπλάστιγγας Δήμου Αντιρρίου". 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 277 έως 284, του Δ.Κ.Κ. 
(π.δ. 410/1995) περί Ίδρυσης και σύστασης Δημοτικών 
Επιχειρήσεων, Διοίκησης αυτών κ.λ.π. 

2. Τις διατάξεις του άρθρου 11, παρ. 22, 23 και 24, του 
ν. 2503/1997 (Φ.Ε.Κ. 107/30.5.1997, τ. Α'), "Διοίκηση, Ορ¬ 
γάνωση, Στελέχωση της Περιφέρειας, ρύθμιση διατάξε¬ 
ων για την Τοπική Αυτοδιοίκηση και άλλες διατάξεις". 

3. Τις διατάξεις του άρθρου 27, του ν. 2081/1992, 
(Φ.Ε.Κ.54/10.9.1992,τ.Α'), "αναφορικά με τον έλεγχο των 
δαπανών που προκαλούν οι κανονιστικές διοικητικές πρά¬ 
ξεις". 

4. Την ισχύουσα Συστατική Πράξη της Επιχείρησης, η 
οποία εγκρίθηκε με την ΑΠ. ΕΣ. 4657/21.2.1994, απόφαση 
του Νομάρχη Αιτωλίας και Ακαρνανίας, η οποία δημοσι¬ 
εύτηκε στο Φ.Ε.Κ. 150/4.3.1994, τ.Β'. 

5. Την υπ’ αριθμ. 58/2002 απόφαση του Δημοτικού Συμ¬ 
βουλίου του Δήμου Αντιρρίου περί "Τροποποίησης της 
ισχύουσας Συστατικής Πράξης της " "Δημοτικής Επιχεί¬ 
ρησης Γεφυροπλάστιγγας Δήμου Αντιρρίου", η οποία 
εγκρίθηκε με την υπ’ αριθμ. 5843/10.4.2002 απόφαση του 
Γ ενικού Γ ραμματέα Περιφέρειας Δυτικής Ελλάδας 


6. Την υπ’ αριθμ. 87/2005 απόφαση του Δημοτικού Συμ¬ 
βουλίου του Δήμου Αντιρρίου, με την οποία εγκρίνει οικο¬ 
νομοτεχνική Μελέτη για την τροποποίηση της "Δημοτικής 
Επιχείρησης Γ εφυροπλάστιγγας Δήμου Αντιρρίου". 

7. Το υπ’ αριθμ. 3251/23.6.2005 έγγραφο της Διεύθυν¬ 
σης Σχεδιασμού και Ανάπτυξης, της Περιφέρειας Δυτικής 
Ελλάδας, με το οποίο διαβιβάζεται στο Δήμο Αντιρρίου 
Εισηγητικό Σημείωμα της Αξιολόγησης της Μελέτης για 
την Τ ροποποίησης της Δη μοτικής Επιχείρησης. 

8. Την υπ’ αριθμ. 112/2005 απόφαση του Δημοτικού 
Συμβουλίου του Δήμου Αντιρρίου, περί "Τροποποίησης 
της ισχύουσας Συστατικής Πράξης της Δημοτικής Επιχεί¬ 
ρησης Γ εφυροπλάστιγγας Δήμου Αντιρρίου". 

9. Την υπ’ αριθμ. 241/18.8.1998, απόφαση του Γενικού 
Γ ραμματέα Περιφέρειας Δυτικής Ελλάδας περί "Μεταβί¬ 
βασης αρμοδιοτήτων και εξουσιοδότησης υπογραφών 
κ.λ.π.", η οποία δημοσιεύτηκε στο Φ.Ε.Κ. 939/1.9.98, τ. Β', 
αποφασίζουμε: 

1. Τροποποιούμε την Συστατική Πράξη "Δημοτικής 
Επιχείρησης Γ εφυροπλάστιγγας του Δήμου Αντιρρίου" 
και εγκρίνουμε την υπ’ αριθμ. 112/2005 απόφαση του 
Δημοτικού Συμβουλίου του Δήμου Αντιρρίου που αφο¬ 
ρά την "Τροποποίηση της ισχύουσας Συστατικής Πρά¬ 
ξης της "Δημοτικής Επιχείρησης Γεφυροπλάστιγγας 
του Δήμου Αντιρρίου" ως προς τα άρθρα 1 και 2 ως 
εξής: 

Άρθρο 1. 

Νομική Φύση - Επωνυμία 

Συνιστάται στο Δήμο Αντιρρίου του Νομού Αιτωλ/νίας 
Αμιγής Δημοτική Επιχείρηση με την Επωνυμία: ΔΗΜΟΤΙΚΗ 
ΕΠΙΧΕΙΡΗΣΗ ΓΕΦΥΡΟΠΛΑΣΤΙΓΓΑΣ ΚΑΙ ΑΝΑΠΤΥΞΗΣ ΔΗ¬ 
ΜΟΥ ΑΝΤΙΡΡΙΟΥ ως ίδιο Νομικό Πρόσωπο Ιδιωτικού Δικαί¬ 
ου, το οποίο διέπεται από τα άρθρα 277,278,279,280,281, 
282, 283, 284. 

Άρθρο 2. 

Σκοπός της Επιχείρησης είναι: 

• Η εκμετάλλευση της γεφυροπλάστιγγας για την ζύγι¬ 
ση των φορτηγών αυτοκινήτων που διακινού νται προς την 
πορθμειακή γραμμή Αντιρρίου - Ρίου. 

• Η επίτευξη εσόδων προς όφελος της επιχείρησης και 
κοινωφελών έργων στο Δήμο Αντιρρίου. 

• Η απασχόληση ανθρωπίνου δυναμικού του Δήμου. 

• Η παροχή υπηρεσιών καθαριότητας , η εκτέλεση ερ¬ 
γασιών που αφορούν το πράσινο, η εκτέλεση έργων και η 
παροχή υπηρεσιών. 

2. ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού, 
αλλά ούτε και σε βάρος του Προϋπολογισμού του Δήμου 
Αντιρρίου. 

3. Κατά τα λοιπά ισχύουν οι υπ’ αριθμ.: α) ΑΠ. ΕΣ. 
4657/21.2.1994, απόφαση του Νομάρχη Αιτωλίας και 
Ακαρνανίας και β) 5843/10.4.2002 Απόφαση του Γενικού 
Γ ραμματέα Περιφέρειας Δυτικής Ελλάδας . 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

I. Π. Μεσολογγίου 15 Ιουλίου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΚΙΜΩΝ ΔΕΛΗ ΓΙΑΝΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 1567 (11) 

Παράταση ισχύος των υπ’ αριθμ. 603/10.9.1997 και 
604/10.9.1997 αποφάσεων και για την κυνηγετική πε¬ 
ρίοδο 2005 - 2006. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 2503/30.5.1997 "Διοίκηση, οργά¬ 
νωση, στελέχωσητης Περιφέρειας, ρύθμιση θεμάτωνγια 
την Τοπική Αυτοδιοίκηση και άλλες διατάξεις". 

2. Τις διατάξεις των άρθρων 253, 254 ν. δ. 86/1969 "Πε¬ 
ρί δασικού κώδικα", όπως αντικαταστάθηκαν και συμπλη¬ 
ρώθηκαν με τις διατάξεις του άρθρου 34 του ν. 177/1975 
"Περί Θήρας κ.λ.π. και συμπληρώσεως διατάξεων ν.δ. 
86/1969" καθώς και το Π. Δ. 453/1977. 

3. Την υπ’ αριθμ. 276/24.2.1997 απόφαση της Αναπλη- 
ρώτριας Περιφερειακής Διευθύντριας Νομού Κοζάνης, 
με την οποία ιδρύθηκε η Ελεγχόμενη Κυνηγετική Περιοχή 
(Ε.Κ.Π.) Βοΐου. 

4. Τις υπ’ αριθμ. 603/10.9.1997 και 604/10.9.19 97 αποφά¬ 
σεις μας, μετις οποίες ανακλήθηκαν προσωρινά οι υπ’ αριθ. 
971/15.7.1997 και 945/15.7.1997 αποφάσεις της Αναπλη- 
ρώτριας Περιφερειακής Διευθύντριας Νομού Κοζάνης. 

5. Το γεγονός ότι δεν έχει γίνει ακόμη η πρόσληψη του 
απαραίτητου προσωπικού, αποφασίζουμε: 

Παρατείνουμε την ισχύ των υπ’ αριθμ. 603/10.9.1997 και 
604/10.9.1997 αποφάσεων μας και για την κυνηγετική πε¬ 
ρίοδο 2005 - 2006. 

Από τις διατάξεις της παρούσας δεν προκαλείται δαπά¬ 
νη εις βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύσει από τη δημοσίευσή της. 

Κοζάνη, 13 Ιουλίου 2005 

Ο Γενικός Γραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθ. ΣΤ/15470 (12) 

Παράταση προθεσμίας εγγραφών στα Ιδιωτικά Ι.Ε.Κ. Με¬ 
τάθεση ημερομηνίας έναρξης των μαθημάτων στα 
Ιδιωτικά Ι.Ε.Κ. 

Ο ΠΡΟΕΔΡΟΣ ΤΟΥ ΟΡΓΑΝΙΣΜΟΥ 

ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ ΚΑΙ ΚΑΤΑΡΤΙΣΗΣ 

Έχοντας υπόψη: 

1. Το ν.2009 / 1992 "Εθνικό Σύστημα Επαγγελματικής 


Εκπαίδευσης και Κατάρτισης και άλλες διατάξεις" (ΦΕΚ 
18, τ.Α'/14.2.1992), όπως τροποποιήθηκε και ισχύει. 

2. Την υπ’ αριθμ. 4565/8.6.1993 (ΦΕΚ 438/18.6.1993, τ. 
Β') απόφαση του Υπουργού Υ.Π.Ε.Π.Ο." Ρύθμιση των θε¬ 
μάτων οργάνωσης, λειτουργίας, υπηρεσιακής και πει¬ 
θαρχικής κατάστασης του προσωπικού , των προσώπων 
και των θεμάτων πειθαρχικού δικαίου των Ιδιοκτητών ή εκ- 
προσώπωντων Ινστιτούτων Επαγγελματικής Κατάρτισης 
(Ι.Ε.Κ.), των Νομικών Προσώπων Ιδιωτικού Δικαίου ή Ιδιω¬ 
τών και των θεμάτων της διαδικασίας διεξαγωγής των 
εξετάσεων και της εκδόσεως των τίτλων κατάρτισης των 
Ι.Ε.Κ. αυτών", και ειδικότερα τα άρθρα 8 και 10 της από¬ 
φασης αυτής, όπως αυτή τροποποιήθηκε με την υπ’ 
αριθμ. 15081/16.9.1994 (ΦΕΚ 707/20.9.1994, τ. Β') από¬ 
φαση του Υπουργού Υ.Π.Ε.Π.Ο., συμπληρώθηκε με την 
υπ’ αριθμ. Ε/16478/28.9.1995 (ΦΕΚ 832/3.10.1995, τ.Β') 
Απόφαση του Υπουργού Υ.Π.Ε.Π.Ο. και ισχύει. 

3. Το γεγονός ότι το χειμερινό εξάμηνο κατάρτισης 
2005 στα Δημόσια Ι.Ε.Κ. αρχίζει την 3.10.2005 και σε 
όσους δεν επιλεγούν να καταρτιστούν σε αυτά, παρέχε¬ 
ται η δυνατότητα διερεύνησης και επιλογής ειδικοτήτων 
σε Ιδιωτικά Ι.Ε.Κ. 

4. Το γεγονός ότι οι εγγραφές των καταρτιζομένων στα 
Δημόσια Ι.Ε.Κ. ολοκληρώνονται στις 29.9.2005. 

5. Το γεγονός ότι η παράταση αυτή δεν οφείλεται σε 
υπαιτιότητα των Ιδιωτικών Ι.Ε.Κ. 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Νομικού 
Προσώπου Δημοσίου Δικαίου" Οργανισμός Εκπαίδευσης 
και Κατάρτισης (Ο.Ε.Ε.Κ.) 11 , αποφασίζουμε: 

• Οι εγγραφές των καταρτιζομένων στα Ιδιωτικά Ι.Ε.Κ. 
κατά το χειμερινό εξάμηνο κατάρτισης 2005 του έτους 
κατάρτισης 2005-2006 πραγματοποιούνται έως και τις 
10.10.2005. 

• Η έναρξη των μαθημάτων των Ιδιωτικών Ι.Ε.Κ. ορίζε¬ 
ται στις 13.10.2005. 

• Η λήξη του χειμερινού εξαμήνου κατάρτισης 2005 
ορίζεται στις 21.2.2005. 

Τα μαθήματα των ημερών παράτασης της έναρξης του 
εξαμήνου θα πραγματοποιηθούν στις 2, 3 και 6 .2 .2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 2005 
Ο Πρόεδρος 

ΧΑΡΑΛΑΜΠΟΣ ΜΠΟΤΣΑΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




